Покана за участие в конкурс за избор на обслужваща банка на „Монтажи”ЕАД,  гр.  София
Дата на обявяване: 10.08.2026 г.

„Монтажи” ЕАД гр. София, на основание чл.28, ал.3 от Правилника за прилагане за Закона за публичните предприятия отправя настоящата покана за набиране на оферти за избор на изпълнител за предоставяне на финансови услуги при наличие на следните условия:

І. ВИД НА УСЛУГАТА

1. Свободни парични средства – депозити, разполагаеми средства, които е възможно да бъдат пласирани по депозитни или други банкови сметки;

2. Платежни и свързани услуги, в т.ч. управление на разплащателни и други сметки, инкасо и др.;

3. Финансиране – оборотни, инвестиционни и други кредити, гаранции и др.;

ІІ. Критерии за оценка на офертата
Критерият за оценка на офертите е икономически най-изгодната оферта. Икономически най-изгодната оферта се определя въз основа на комплексна оценка на офертата съгласно два вида критерии – неколичествени и количествени, с фиксирани относителни тегла, както е посочено по-долу:

1. Неколичествени критерии, с обща относителна тежест в крайната оценка в размер 50 на сто:

1.1.  Бързина и компетентност при предоставяне на финансовите услуги, консултации и анализи (КН1);

1.2. Развитие на клоновата мрежа в страната, включително и наличие на клон на финансовата институция в гр. София, Карнобат, Стара Загора, Бургас, Варна, Плевен, Враца, Димитровград  (КН2);

1.3.   Рейтинг на кандидатите – присъден от агенция за кредитен рейтинг (КН3);

1.4. Надеждност на платформата за интернет банкиране, срокове за обслужване на плащанията и ефективност на предоставената отчетност от страна на банката (КН4);

1.5.  Опит в разплащанията с документални акредитиви и действия с банкови гаранции (КН5).    
2. Количествени критерии, с обща относителна тежест в крайната оценка в размер на 50 на сто:

2.1. За групата финансови услуги "Свободни парични средства – депозити" – предложени  лихвени условия (лихвен процент, такси, комисионни), срочност, обем, валута и др.условия (КК1);

2.2. За групата финансови услуги "Платежни и свързани услуги" – такси и комисионни при осъществяването  на различни разплащания (местни и международни, инкасо услуги и др.) и др.условия (КК2).

2.3. Финансиране - лихвени условия, срок, такси и комисионни, вид и размер на обезпечение, предвидени санкции и др.; (KK3)

Оценката на офертите (К) се определя по следната формула за тежестта на показателите в комплексната оценка:

К = 0,1 КН1 + 0,1 КН2 + 0,1 КН3 + 0,1 КН4 + 0,1 КН5 + 0,2 КК1 + 0,2 КК2 +0,1 КК3.

Комплексната оценка ще се определя по точкова система като всеки показател може да получи максимална оценка от 100 точки. Тежестта на отделните показатели в комплексната оценка на офертите ще се определя по посочената формула. Офертата с най-добри данни получава максималния брой точки по съответния показател, а офертата на следващо място получава 10 точки по-малко от предшестващата я.

На първо място ще се класира участникът, получил най-много точки, изчислени по формулата.

ІII. Подаване на офертата
Офертите се представят и приемат в запечатан, непрозрачен плик от участника или негов упълномощен представител, лично или по пощата с препоръчано писмо с обратна разписка. Върху плика се посочва адрес за кореспонденция, телефон, електронен адрес.

Крайният срок за приемане на офертите е до 10 работни дни, считано от датата на публикуване на настоящата покана.

Офертите се подават всеки работен ден от 9.00 до 17.00 часа в офиса на „Монтажи” ЕАД, гр. София, ул. „Лъчезар Станчев” № 9, ет.5. 
Тел. 02 877 77 77, 02 439 09 09
e-mail : montagi@montagi.com

 

Крайна дата за подаване на документи: 21.08.2026 г.
 

